
Motto: 


„Armatele ruse au devenit bande fara 
conducători, oträvite violent de anarhie, 
incapabile de a tine frontul si incapabile de 
a organiza demobilizarea pentru retragere, 
care, fără aprovizionare, constituie ea 
A ei yv (13 
însăşi 0 operă devastatoare 


Ion I. C. Brătianu 


orim să aducem în actualitate povestea unui monument, care, 

din nefericire, a rămas numai o imagine pe hârtie. Vitregiile 
timpului au dus la raderea lui, de acolo, de la întretăierea străzilor 
Brăilei cu LL. Caragiale, din Galati. Gălăţenii, recunoscător celor 
care le-au salvat oraşul şi pe ei, l-au ridicat la scurt timp după ce 
zăngănitul armelor se oprise. La început au fost faptele şi de aceea 
dorim să le relatăm aşa cum s-au păstrat în memoria documentelor 
de arhivă, dar şi în presa vremii. 

Pentru oameni este mai uşor să se arunce în vâltoarea eveni- 
mentelor, decât să le anticipeze, să le proiecteze şi să le desăvârşească. 
În această categorie de evenimente, se încadrează inclusiv conflictul 
mondial declanşat la începutul secolului al XX-lea, despre care nu se 
poate spune că nu a fost calculat în datele sale fundamentale de către 
politicienii şi strategii beligeranti. 

Campania din anul 1916 s-a încheiat în general cu un bilanţ 
nesatisfăcător pentru ţările combatante, populaţia fiind aceea care a 
simţit din plin pnvatiunile impuse de războiul declanşat. Iarna anului 
1916 şi primăvara anului 1917 au fost marcate de amplificarea conflic- 
telor sociale şi naţionale, în special în imperiile angrenate în război. 

Guvernul provizoriu instalat in 
Rusia, in urma revoluţiei burghezo- 
democratice sub conducerea prinţului 
Lvov la 27 februarie/12 marte 1917 şi 
apoi cel al socialistului Kerenski, au reuşit 
să transforme monarhia despoucă a Rusiei 
într-o republică, această schimbare de 
regim politic având repercusiuni şi în ceea 
ce priveşte conducerea şi desfăşurarea 
războiului. 

În urma unei intense propagande, 
la 20 octombrie 1917, preşedintele parti- 
dului bolşevic, V.I. Lenin a venit din 
Finlanda şi a preluat direct conducerea 
evenimentelor din Petrograd. Împreună 
cu un grup de prieteni devotați ideilor 
sale, a pus mâna pe putere, tentativa lor 
reuşind, pentru Rusia deschizându-se 
epoca celor mai cumplite dezastre 
sociale’. 

Provocarea anarhiei creeaza cadrul 
propice pentru utilizarea tehnicilor 
revoluţionare, care constau într-un şir de 
violenţe politice, economice, sociale. Con-textul în care s-a declanşat 
revoluţia în Rusia a fost prielnic, Europa aflându-se într-o încleştare 
pe viaţă şi pe moarte. În acest context, acţiunile bolşevicilor nu 
făceau altceva decât să umple paharul amărăciunii mulțimilor 
exasperate. 

Trupele ţariste revoluţionare au fost contaminate de ideile 
care incitau la nesupunere militară şi părăsirea frontului. Într-un 
stat multietnic ca Rusia Tarista, anacronic prin structura sa, cumulul 
de contradicții socio-politice, a generat o stare generală de nemul- 
tumiri, care a aşteptat momentul propice ca să refuleze. 


Monumentul eroilor 


marinari (ianuarie 1918) 


' LN. Mailat, Rusia Sovietică de la absolutismul burghez la dictatura proletară, Tipografia 
Dreptatea, Chişinău, 1934, p. 9%. 

În anii 1917-1920, 
muncitorimea, țărănimea şi 
armata, nu realizasera di- 
mensiunea pericolului la care 
se expun, urmând îndem- 
nurile la nesupunere civică şi 
la revoltă. 

De partea cealaltă, par- 
tenerii Germaniei, Austro- 

Placheta apărătorilor Ungaria, ca şi Imperiul 
Otoman, dădeau tot mai 
evidente semne de istovire, dificultägle din plan militar fiind 
amplificate de numeroasele nemulțumiri populare, în cadrul celor 
două imperii multinationale accentuându-se lupta de emancipare a 
popoarelor subjugate. Criza sistemului dualist austro-ungar, mani- 
festată încă de la sfârşitul secolului al XIX-lea, atinsese acum 
momentul culminant, fiind concretizată în imposibilitatea cerurilor 
conducătoare de a mai controla o situaţie internă devenită explozivă. 
Cehu, slovacii, slavii de sud, italienii, românii, ca şi polonezii sau 
rutenii îşi afirmau deschis hotărârea de a lupta cu toate mijloacele 
pentru îndeplinirea integrală a revendicărilor lor nationale, politice 
şi sociale. După încheierea păcii generalizate, în urma destrămării 
imperiilor multi-nationale, au apărut pe harta Europei interbelice 
state noi, care încercau să îşi găsească identitatea încă de la începutul 
secolului al XX-lea, războiul mondial fiind un prilej pentru reali- 
zarea acestor deziderate. 


Elita politică românească a recepționat victoria bolşevicilor 
din 1917 cu resemnare, crezând că Lenin nu va putea să se menţină 
multă vreme la putere”. Energizarea ocultă a turbulenței socio-poli- 
tice pe care bolşevicii au intretinut-o, a avut efecte imediate asupra 
soldaţilor aflaţi pe fronturile de luptă. Razmerita a destrămat practic 
unităţile militare, soldaţii transformându-se, în majoritatea cazurilor, 
în briganzi care atacau, jefuiau, ucideau la cea mai mică împotrivire. 


* Institutul National pentru Studiul Totalitarismului, /deologie si structuri comuniste în 
România, 1917-1918, Bucureşti, Secţia Documente, p. 93. 

Detaliu soclu Detaliu partea superioara 


Lozinca populistă lansată de Lenin, „pace şi pământ“, a facut 
ravagii, soldaţii devenind subit bolşevici cu numele, dar în realitate, 
delincventi de cea mai joasă speţă. 

Focarul principal al propagării bolşevismului în România 
(dacă asttel se pot califica lozincile fluturate de unii soldaţi, afirmarea 
violentă a apartenenţei la curentul liberator, refuzul de a executa 
ordinele comandanților, demiterea şi degradarea ofiţerilor, părăsirea 
frontului, practicarea pe scară largă a tâlhăriilor, a jafurilor, a vio- 
lurilor), l-au constituit trupele ruseşu din Moldova. 

Basarabia a devenit ţinta predilectă a ruşilor, deoarece ei nu 
puteau să conceapă ca fosta gubernie să reintre în statul român, 
importanţa strategică a zonei în care era plasată România făcându-i 
pe bolşevici să se menţină constant pe poziţia contestării aparte- 
nentei de drept a acestei provincii la spaţiul geo-politic românesc. 

Desigur, nici această provincie românească nu a fost ocolită 
de evenimentele descrise. Anarhia a cuprins armatele dispuse pe 
frontul românesc, noţiunea de ordine legală dispărând. Răufăcătorii 
eliberaţi din închisori fără discernământ, s-au dedat la jafuri şi 
asasinate. Situaţia se complica prin faptul că Basarabia se găsea în 
imediata apropiere a frontului româno-rus, servind ca puncte de 
trecere pentru soldaţii bolsevizati, ce dezertau in masa spre Rusia, de 
obicei cu tot armamentul din dotare. 


À LOL Duca, Memorii, vol IV, Editura Machiavelli, Bucuresti, 1994, p. 12. 

De altfel, la 21 ianuarie 1918, locotenent-colonelul Ion 
Antonescu, care se afla la comanda Sectiei Operatii din Marele 
Cartier General, a alcatuit un studiu referitor la trimiterea de trupe 
în Basarabia, scopul acţiunii preconizate fiind „asigurarea aprovi- 
zionării trupelor care operează pe frontul românesc şi a populatiei 
românest. Ion Antonescu dorea pentru atingerea acestor obiec- 
tive: asigurarea regulată a funcţionării trenurilor de aprovizionare pe 
linia Odessa-Socola; asigurarea ordinii în Basarabia pentru împie- 
dicarea jafurilor şi formarea depozitelor. 

Românii au evitat, prin toate mijloacele, conflictul cu aceste 
bande înarmate, cu atât mai mult cu cât populaţia trebuia să-i 
suporte consecinţele, ea fiind obligată să intervină pentru a se evita o 
catastrofă naţională. Un martor ocular al evenimentelor remarca un 
aspect relevant: „Ce este demn de amintit: absoluta imunitate a 
unităţilor române, disprețul total al soldaţilor, cat şi al ofițerilor 
pentru spectacolul pe care îl ofereau soldaţii ruşi, contaminati de 
propaganda bolşevică“. Profund îngrijorat de situaţia creată la 
Petrograd şi la Moscova, primul ministru Ionel Brătianu s-a adresat 
la 6/19 decembrie 1917, ambasadorului român la Paris, Victor 
Antonescu, cu o notă alar- | , 
mantă, în care sesiza starea 
trupelor ruseşti”. Fata de 
această stare anacronică nu 
mai era posibil să se pre- 
lungească situaţia echivoca a 
armatei ruse de pe frontul 
român. 

În urma Consiliului 
de Miniştri ţinut la 4 
decembrie 1917, la Iaşi, s-a 
hotărât că „armata română Detaliu vultur 


“ Ideologie şi structuri comuniste în România, p. 97. 

> Arhivele Militare Romane (A.M.R.), fond 3831, dosar nr. 982, 1917/1918, £ 92-96. 

$ Arhivele Statului Bucureşti, Microfilme Franţa, rola 34, „Buletin de Press“, Moscova, nr. 
155, din 19 decembrie1917/1 ianuarie 1918, p. 9-10. 

constransa de necesitate trebuie sa ia parte la tratative, pentru a 
incheia un armistitiu cu caracter militar“. Acesta s-a incheiat la 9 
decembrie 1917, cu obligatia reciproca de a nu relua ostilitätile decat 
prin denuntarea prealabilă a armistiţiului cu 72 de ore înainte. 

Acest act a reprezentat o cruntă lovitură pe care a primit-o 
națiunea română. În plină voinţă de revanșă, cu dorinţa de a lupta, 
ea trebuia să înceteze lupta, nu înfrântă de inamic, ci trădată de aliat. 
Ca urmare a stării de dezagregare a armatei ruse, au avut loc scene 
bizare pe frontul românesc, comandamente întregi punându-se la 
adăpostul armatei române împotriva atentatelor şi actelor criminale 
comise de conationalii lor care se declarau revoluționari. 

Moldova a cunoscut o nouă calamitate, aceea a retragerii 
dezordonate a armatelor ruseşti, cu ansamblul de brigandaje comise 
pe seama poporului român. 

În faţa acestei situaţii, guvernul român a stabilit câteva 
măsuri: linia frontului a fost ocupată de trupe române; interiorul 
ţării a fost împărţit în 8 zone, care se succedau în fâşii paralele, de la 
nord la sud. În sufletul soldatului roman s-a desteptat un curat 
patriotism şi în acelaşi timp un adânc dispreţ fata de aliatul rus, care, 
acum, i-a devenit cel mai mare duşman, dat fiind faptul că a asistat la 
scenele de laşitate la care s-a dedat acesta, precum şi la actele de 
barbarie îndreptate împotriva familiilor lui’. 

În condiţiile prezentate, Armata a Vl-a rusă, care ocupa 
sectorul Siretului de Jos, de la Tecuci la Galati, era una dintre cele 
mai infestate de ideile bolşevice. Ea era constituită din trei corpuri 
de armată a câte două divizii, aproximativ 10-12.000 de oameni 
fiecare. În spatele armatei ruse, românii ocupau sectorul Tecuci- 
Galaţi şi în întreaga regiune erau amplasate detaşamente care aveau 
misiunea de a supraveghea trupele ruse şi a le împiedica de la jafuri. 

La 16 ianuarie, Divizia a 4 a rusă, care ocupa sectorul Hanu 
Conachi, a părăsit frontul şi, înşirată pe trei coloane, a pornit spre 
est cu direcţia Pechea. Acelaşi lucru l-a făcut şi Divizia a 12-a rusă, 


T Pamfil Seicaru, 1918-1978, în „Cuvântul“, an. I, nr. 5925, 11 aprilie 1978. 
Constantin Kirițescu, Istoria războiului pentru întregirea României 1916-1919, 
Ed. Ştiinţifică şi Enciclopedică Bucureşti 1989, vol. 2, p. 207-210. 


135 


care a fost întâmpinată de trupele române lângă Slobozia-Conachi, 
dezarmată şi întoarsă pe front. La aripa stângă a frontului Armatei a 
I-a ruse, în regiunea Galati, se găsea Corpul IV siberian, unitate 
considerată de elită. Una din divizule acestei mari unităţi, a părăsit 
frontul cu intenţia da a înainta spre Galati şi a trece Prutul în 
Basarabia”. 

La Galati situaţia era alarmantă, oraşul fiind ameninţat de un 
întreg corp de armată, din care dispăruse orice idee de disciplină şi 
respectul pentru bunul altuia. 

Comandorul C. Niculescu-Rizea, comandantul sectorului 
Galati, a primit ordin să bareze drumul coloanelor ruse spre est şi să 
apere oraşul. Acesta solicitase încă din luna aprilie detaşarea la Galaţi 
a unor baterii de 120 de mm şi 75 de mm, care au primit ca misiuni: 
apărarea barajelor de mine organizat de comandantul sectorului; 
împiedicarea navelor inamice să coboare pe Dunăre spre Galati şi 
ţinerea sub tirul artileriei a terenului cuprins între înălțimile Bugeac 
- calea ferată Barboşi-Brăila!. 

Pentru apărarea oraşului, comandorul Niculescu-Rizea dispu- 
nea şi de un detaşament de marină, compus din două companii de 
252 de oameni şi un pluton auxiliar de 100 de oameni organizat! 
conform tabelului. 


Gad Pluton auxiliar 


Locote- 
nent 


Subloco- 
2 
| Soldat ___|___216___| 216 | 216 | 170 | 89 | 89 | 


” Ibidem, p. 210. 
10 Ibidem, p. 365. 
'! Ibidem, p. 390. 

Dispozitivul fortelor romane a fost organizat astfel: cea mai 
mare parte a trupelor (două companii şi jumătate din regimentul 21) 
au fost postate pe dealul Tiglina cu scopul de a opri ieşirea ruşilor 
din defileul dintre balta Calica şi Siret. Aici se găseau două baterii pe 
afete fixe aparţinând marinei, o escadrilă de patru vedete, un torpilor 
şi o şalupă. O companie a ocupat poziţie lângă bateria marinei cu 
fata spre oraş, pentru a preveni un eventual atac al ruşilor, iar 
Divizia a 10-a în spatele poziţiei de la Tiglina. Mici detaşamente au 
fost postate la nord-vest de oraş, spre Fileşti şi la est, cu scopul de a 
opri atacurile ce puteau veni dinspre această direcţie. În oraş a fost 
oprit un detaşament de marină şi două plutoane de infanterie pentru 
a supraveghea trupele ruse ale Diviziei 10. 

Ruşii au înaintat din două direcţii: dinspre nord-vest de la 
Fileşti a înaintat Regimentul 34, iar dinspre Vest de la Şendreni, a 
înaintat grosul Diviziei 9. De asemenea, patrule ruseşti s-au strecurat 
la sud de Boltita, surprinzând avanposturile române de pe Tiglina, 
capturând un ofiţer şi 14 soldaţi”. 

În oraş, s-au desfăşurat lupte puternice, datorită refuzului 
comandamentului român de a le permite ruşilor să treacă prin 
Galati. Batenile marinei au ripostat, deschizând focul atât asupra 
bateriilor ruse, precum şi asupra rezervelor de infanterie. 

În partea de vest a oraşului, situaţia era disperată. Navele şi 
pichetele româneşti de pe Prut au fost dezarmate; detaşamentele 
româneşti de la Reni şi Giurgiuleşti, de peste Prut, au fost şi ele 
dezarmate; o baterie rusească şi 6 mitraliere au fost amplasate pe 
dealul Giurgulesti, iar un detaşament inamic format din două 
companii de mitraliere, un escadron de cavalerie şi o baterie de 
artilerie au trecut Prutul, înaintând spre Galaţi. Bateria şi-a aşezat 
piesele grele lângă balta Brateş, iar infanteria desfăşurată în linii de 
luptă a înaintat, precedată de patrule de cavalerie. O navă rusească, 
înarmată cu un tun de 150 de mm.,a urcat Dunărea şi a deschis focul 
asupra navelor române”. 

In această situaţie, contramasurile comandamentului român s-au 


12 AMR, fond 1683, Comandamentul Marinei Militare, dosar nr. 150, fila 116. 
'3 Ibidem, fila 122. 

aplicat cu punctualitate, avantul soldatilor compensand superio- 
ritatea inamicului. Din detaşamentul de la Filesti sau luat două 
plutoane de infanterie cu o secţie de mitraliere, atacându-se violent 
detaşamentul rus de la est, punându-l pe fugä"*. 

Pe dealul Tiglinei, mâna de soldaţi întărită cu o companie de 
infanterie din Regimentul 10 a trecut la contraatac; susținuți de 
Detaşamentul Milcescu, sosit de la Fileşti, pe stânga de bateriile fixe 
ale marinei şi de tunurile de pe vedete, au reuşit să-i respingă pe 
ruşi”. 

În acelaşi timp, Vedetele nr. 4 şi nr. 6 au trecut peste barajul 
de mine rusesc şi, neîntâmpinând nicio rezistenţă din partea man- 
narilor din flota rusă, au atacat la baionetă şi au recucerit dealul 
Tiglina, eliberându-i pe camarazii luaţi prizonieri. 

Atacati şi respinşi dinspre nord şi est, ruşii au intrat în panică, 
îngrămădindu-se spre sud, între gara Barboşi şi podul Siret. Artileria 
română şi trei avioane de bombardament au aruncat bombe peste 
masele de soldaţi strânşi in această zonă. Incoltiti din toate părţile, 
infuriati şi neputincioşi, ruşii au luat o hotărâre disperată: la ora 23% 
au început să treacă podul şi linia frontului, predându-se germanilor. 
Majoritatea Regimentelor 33 şi 35 de infanterie rusă în total 3000 de 
oameni şi cu un divizion de artilerie au capitulat în fata inamiculu”®. 

A doua zi, o delegaţie a Divizionului 9 siberian a anunţat 
capitularea. Restul Regimentelor 33 şi 35, Regimentele 34 şi 36 
întregi, Brigada 9 de artilerie din Divizia 10 şi coloana statului major 
al diviziei, împreună cu tot materialul: 60 de tunuri, arme, muniții 
au declarat că se predau românilor, dacă li se lasă cale liberă. Cererea 
a fost admisă, condiţionându-se dezarmarea prealabilă. Trupele 
dezarmate au fost îndrumate peste Prut”. 

La Galati s-a desfăşurat una dintre cele mai crâncene acţiuni 
de luptă cu trupele ruse în retragere, la care au luat parte şi efecuvele 
de marinari. În calitate de comandant al sectorului Galaţi, coman- 


ii Constantin, Kirițescu, op. cit., p. 398. 
D. Faur Galaţiul nostru. Însemnări istorice şi culturale, Ed. Autorului, Galati 1920 
. 70-76. 
° Ibidem, p. 400. 
7 Ibidem, p. 401. 

dorul Niculescu-Rizea a organizat cu fortele avute la dispozitie, 
apărarea oraşului. În momentele de cumpănă, vedetele marinei 
române au forţat barajul de mine lansat de forţele ruse, venind în 
ajutorul trupelor de uscat, intervenţia lor, coroborată cu tirul exact 
al bateriilor de uscat ale marinei, având un rol hotărâtor în depăşirea 
situaţiei critice. 

S-a înregistrat astfel un act unic în istorie - unul din cei doi 
aliaţi, în faţa poziţiilor inamicului şi sub presiunea celuilalt aliat, s-a 
predat cu tot armamentul inamicului. 

Luptele au avut un profund şi durabil ecou în conştiinţa gălă- 
tenilor. La numai un an de la desfăşurarea lor, în oraş s-a organizat o 
ceremonie oficială de comemorare a eroilor căzuţi pentru apărarea 
Galaţiului!t. 

Din acelaşi ziar galatean aflăm că cel care a condus luptele în 
ianuarie 1918, comandorul Constantin Niculescu-Rizea, „a cerut 
Primăriei ca şoseaua şi strada Brăilei să fie denumită pe viitor strada 
«8 ianuarie», ziua când luptele au fost mai înverşunate şi trupele ruse 
au fost oprite la porţile oraşului“. Primăria a acceptat propunerea, 
dar se pare că a rămas nepusă în practică. 

Piosul omagiu adus de gălăţeni celor comemorati, s-a concre- 
tizat în baterea unei plachete comemorative, suma necesară a fost 
strânsă de către un comitet despre care a vorbit tot cotidianul local”. 
Placheta, care urma să fie distribuită ofiţerilor, ca şi inelele pentru 
soldaţi şi gradele inferioare, participanţi la lupte, au fost realizate de 
firma gravorului M. Carniol-Fiul din Bucuresti. Placheta a cărei 
imagine o redăm, ne-a fost pusă la dispoziţie de către managerul 
Muzeului de Istorie Galat, domnul Cristian Căldăraru, căruia îi 
mulţumim şi pe această cale. Dorim să subliniem elementele caracte- 
ristice Marinei, prezente pe plachetă. Vulturul ţine în gheare o 
ancoră, pe care o regăsim pe un scut aflat în registrul inferior, în 
stânga. În partea dreaptă, pe fluviu, pluteşte o vedetă de siguranţă, 
una dintre cele opt care au participat la apărarea Galatiului. Ne-am 


15 Galaţii Noi, (an VD, nr. 2 din 6 ianuarie 1919. 
9 Ibidem, nr. 58, 2 martie 1919. 
0 Ibidem, nr. 66, 9 martie 1919. 

permis aceasta digresiune in descrierea imaginii fotografice, deoarece 
pe monumentul (obeliscul) ridicat în aceeaşi perioadă”! regăsim 
numai vulturul în aceeaşi poziţie, cu aripile larg desfăcute, cu 
ghearele sprijinindu-se pe un soclu paralelipipedic. Atat placheta şi 
inelul, precum şi monumentul aveau menirea să amintească jertfa 
supremă a eroilor căzuţi pentru apărarea oraşului, dar şi oronle 
armatelor ruseşti. Iată ce scria, la numai trei luni de la desfăşurarea 
evenimentului, citatul cotidian galatean: „Ne va rămâne veşnic vie in 
amintirea noastră incursia rusească prin România, care a distrus ţara 
bogăției, a secătuit vlaga ei, hambarele ei pline şi care a lăsat în urma 
hoardelor devastatoare: ruină, foc, jaf, asasinate, sărăcie lucie, calicie. 
Asta a făcut, în numele civilizaţiei şi a drepturilor popoarelor, în 
memorabila campanie 1916-1917-1918, armata rusească în România. 
Şi noile generaţii se vor cutremura când vor spune: „Pe aici au trecut 
ruşii“2. Astăzi, după mai bine de nouă decenii, la Galati, despre eroii 
de la 1916-1918, vorbesc Monumentul Eroilor de la Biserica Trei 
Ierarhi, închinat „eroilor din această parohie, morţi pe câmpiile de 
lupte, pentru unitatea Neamului, între 1916-1918*%, Monumentul 
Eroilor galateni căzuţi în războiul 1916-1919, cel mai mare şi frumos 
din Galati, strada LH. Rădulescu, Monumentul Eroilor galateni din 
Badalan, Monumentul Eroilor căzuţi în lupta de la Costangalia”*. 
Dintre monumentele enumerate, la care se adaugă Mausoleul 
Eroilor, situat în mijlocul Cimitirului „Eternitatea“, cel de la între- 
tăierea străzilor Brăilei cu I.L. Caragiale, nu se mai regăseşte. El a 
fost dărâmat în anii stăpânirii comuniste, din motive lesne de înţeles. 
De aceea, am dorit să-l aducem în atenţia Oficiului Naţional pentru 
Cultul Eroilor, într-un moment de sfântă şi pioasă aducere aminte, 
în speranţa refacerii lui. Galaţiul, leagănul naşterii şi creşterii 
Marinei Militare a României, va fi mai bogat, amintind despre 


21 Paul Păltănea, Istoria oraşului Galaţi. De la origini până la 1916, Partea a II-a, Ed. 
„Porto-Franco”, Galaţi, 1995, p. 242. 

„Galaţii Noi“ (an V), nr. 66, 10 aprilie 1919. 
2 Gh. N. Munteanu-Bârlad, Galatii, Ed. Autorului, Galati „Societate de editură stiintifica- 
guturală' „p. 92-93. 

HR & G. Flamaropol-Galati, Municipiul Galati. Primul anuar-ghid, 1927 Societate de 
editură- culturală, p. 10. 

marinan. Sperăm că la ceas aniversar, în ziua de 22 octombrie 2010, 
va fi dezvelit Monumentul Eroilor căzuţi în ianuarie 1918 pentru 
apărarea oraşului natal ale celor ce ne place să le numim şi să le 
slujim, Forţele Navale Române. 

